Balatonfenyvesi üdülés

Kedves Munkatársak!

A Magyar Agrár- és Élettudományi Egyetem által üzemeltetett Balatonfenyvesi üdülő ez év nyarán is várja a pihenni vágyókat. A jelen szezonban figyelembe kell vennünk a járványhelyzetre vonatkozó szabályozásokat, így előzetesen az alábbi turnusokat hirdetjük meg, melyek a további kormányszintű rendelkezések függvényében módosulhatnak:

**Főszezon**

* június 16–22-ig
* június 23–június 29-ig
* június 30–július 6-ig
* július 7–13-ig
* július 14–20-ig
* július 21–július 27-ig
* július 28–augusztus 3-ig
* augusztus 4–10-ig
* augusztus 11–17-ig
* augusztus 18-24-ig
* augusztus 25–31-ig

**Utószezon**

* szeptember 1–7-ig
* szeptember 8–14-ig
* szeptember 15–21-ig
* szeptember 22–28-ig

**Üdülési díjak:**

|  |  |  |
| --- | --- | --- |
|  | **Főszezon**  **06.16-08.31.** | **Utószezon**  **09.01-09.28.** |
|  | **fő/éj** | **fő/éj** |
| Egyetemi alkalmazott és közeli hozzátartozói | **2 500 Ft** | **2 000 Ft** |
| Egyetemi hallgató, nyugdíjas | **2 300 Ft** | **1 800 Ft** |
| 6 év alatti gyermek | **0 Ft** | **0 Ft** |
| Minden 6 év fölötti külsős szállóvendég | **3 000 Ft** | **2 500 Ft** |

**További információ:**

* Felhívjuk szíves figyelmüket, hogy a jelen helyzetre való tekintettel a megfelelő távolságtartás és elszeparálhatóság érdekében egy turnus során maximum két család számára tudunk szállást biztosítani.

.

* Az üdülési turnusok minimum1 hétre (szerdától keddig) foglalhatók.
* A Kormány az egyes, a veszélyhelyzet ideje alatt alkalmazandó gazdasági szabályokról szóló 696/2020. (XII. 29.) Korm. rendeletével módosította 498/2020. (XI. 13.) Korm. rendeletét, amely szerint **2021. január 1. napjától a** veszélyhelyzet kihirdetéséről szóló 478/2020. (XI. 3.) Korm. rendelet szerinti **veszélyhelyzet megszűnéséig az ebben az időszakban eltöltött vendégéjszaka utáni idegenforgalmi adót az adó alanyának nem kell megfizetnie.**

* **A Kormány 60/2021. (II.12.) Korm. rendelet alapján csak védettségi igazolvánnyal vehető igénybe a szolgáltatás.**

**A védettségi igazolvány személyazonosító vagy útlevél felmutatásával együtt érvényes.**

* A járványhelyzetre való tekintettel, amennyiben az üdülés a kormány óvintézkedésének következtében hiúsul meg, a befizetett üdülési díjat visszautaljuk.
* Az üdülés során kérjük a higiéniai körülmények fokozott betartását!

**Néhány információ az üdülőről:**

* A kétszintes nyaraló a parti sávban helyezkedik el, a Balaton kb. 10 perces sétával közelíthető meg. Az üdülő 4 szobája kifejezetten családias hangulatot biztosít. Minden szobához hűtőszekrény tartozik. Sütési és főzési lehetőség a felszerelt közös használatú konyhában biztosított, az étkezések számára étkező áll rendelkezésre.
* Az utca végén külön stég várja a napozni vágyókat, míg a szabad strand az üdülőtől 15 percnyi sétára található.
* A kertben hinta, lengőteke, asztalitenisz található, továbbá szabadtéri sütögetésre és bográcsozásra is lehetőségük van vendégeinknek.
* A telken belül a gépkocsik parkolása biztosított.

**A jelentkezéshez szükséges információk:**

Jelentkezni kizárólag elektronikus úton lehet Kőszegi Zoltánnál a [koszegi.zoltan@uni-mate.hu](mailto:koszegi.zoltan@uni-mate.hu) címen az olvashatóan kitöltött jelentkezési lap megküldésével.

Információ kérése szintén Kőszegi Zoltánnál elektronikusan vagy a +36/30-649-10-75-es telefonszámon.

Felhívjuk szíves figyelmüket, hogy a szobafoglalások beérkezési sorrendben történnek.

Kellemes üdülést kívánunk!

A MATE Vagyongazdálkodási Igazgatóság